**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501, tālrunis +371 64522453, e-pasts: dome@balvi.lv |

**APSTIPRINĀTI**

ar Balvu novada domes

2025.gada 25.septembra

lēmumu (prot. Nr.\_\_\_, \_\_\_.§)

**SAISTOŠIE NOTEIKUMI**

Balvos

2025.gada 25.septembrī **Nr.\_\_\_/2024**

**Grozījumi Balvu novada domes 2022. gada 24. MARTA saistošajos noteikumos Nr. 8/2022 "PAR KOKU CIRŠANU ĀRPUS MEŽA BALVU NOVADĀ"**

*Izdoti saskaņā ar Meža likuma 8.panta otro daļu un*

*Ministru kabineta 2012.gada 2.maija noteikumu Nr.309*

*„Noteikumi par koku ciršanu ārpus meža”22.punktu*

Izdarīt Balvu novada domes 2022. gada 24.marta saistošajos noteikumos Nr. 8/2022 "Par koku ciršanu ārpus meža Balvu novadā" (Latvijas Vēstnesis, 2022, Nr.78) šādus grozījumus:

1. izteikt 5. punktu šādā redakcijā:

“5. Iesniegumu par koka ciršanu ārpus meža pašvaldības teritorijā izskata un lēmumu pieņem Balvu novada Būvvalde (turpmāk - būvvalde).”;

1. aizstāt noteikumu tekstā vārdu "komisija" (attiecīgā locījumā) ar vārdu "būvvalde" (attiecīgajā locījumā);
2. izteikt 8. punktu šādā redakcijā:

“8. Būvvalde pieņem lēmumu par videi radīto zaudējumu aprēķinu un pašvaldība nosūta iesniedzējam rēķinu par zaudējumu atlīdzību.”;

1. izteikt 10. punktu šādā redakcijā:

“10. Būvvaldes lēmums par atļaujas izsniegšanu koku ciršanai (izņemot, ja koku ciršana tiek veikta saistībā ar būvniecību) ir derīgs divus gadus no tā pieņemšanas dienas. Ja koku ciršana saistīta ar būvniecību un būvvaldes lēmuma derīguma termiņa laikā būvniecībai ir izsniegta būvatļauja vai akceptēts paskaidrojuma raksts, tad būvvaldes lēmums par atļaujas izsniegšanu ir derīgs, kamēr ir spēkā esoša būvatļauja vai paskaidrojuma raksts.”;

1. izteikt 12. punktu šādā redakcijā:

“12. Būvvaldes lēmumu par atļaujas izsniegšanu koka ciršanai ārpus meža pašvaldības teritorijā vai par atteikumu izsniegt atļauju var apstrīdēt Balvu novada pašvaldības Administratīvo aktu apstrīdēšanas komisijā.”;

1. izteikt 16. punktu šādā redakcijā:

“16. Būvvaldes paziņojumu par publisko apspriešanu publicē pašvaldības tīmekļvietnē www.balvi.lv, kā arī izvieto informāciju pašvaldības Centrālās pārvaldes ēkā un apvienību pārvalžu ēkās. Iesniegumi un ierosinājumi jāiesniedz būvvaldes publikācijā norādītajā termiņā un vietā.”;

1. izteikt 24. punktu šādā redakcijā:

“24. Būvvalde pieņem lēmumu par šo noteikumu 23.1. –23.3. apakšpunktā noteikto pašvaldības koeficientu piemērošanu.”.

Domes priekšsēdētājs J.Trupovnieks